Eldre dame i rullestol hang fast i Bybane-dør

Drama i Byparken.

Publisert Publisert 14. mars 2014

REPARASJON: Da BT var i Byparken ved 11.15-tiden, holdt arbeidere på å sikre døren. Vognsettet må repareres på depotet på Kronstad. Foto: OLE VALAKER

Denne artikkelen er over seks år gammel

— Hunhadde veldig stor fart da hun kjørte inn på Bybanen, sier Kjersti Moklev Brown.

Kvinnen skalha slått inn døren på andre siden med sin elektriske rullestol - og ble hengende fast da Bybanen kjørte av gårde sekunder senere.

«Folk hoiet»

Episodenskjedde like før klokken 11 fredag formiddag.

— Rullestol sto fast med et hjul utenfor, men Bybanen stoppet etter en meter. Folk hoiet ogfikk kontakt med sjåføren. Det er skummelt at banen begynte å kjøre, sier Moklev Brown.

Hun sier kvinnen bekreftet at alt hadde gått bra med henne. En annen tipser mener det var flaks.

— Dette kunne gått fryktelig galt. Jeg er rystet over hendelsen. Jeg håper damen blir fulgt opp. Hun virket sjokkert og satt ut, sier tipseren som er misfornøyd med sine medpassasjerer.

— Det forundrer meg at flere rett rundt bare blestående og se på, sier kvinnen som hjalp til med å holde døren unna.

Ingen forsinkelser

Den eldre damen satt i kjøretøyet under hele hendelsen, men reiste seg da det var over.

— Jeghar vært i kontakt med sjåføren. Jeg må se videoen før jeg kan uttale meg om hendelsesforløpet, sierdriftssjef John Hansen i Fjord1 Partner.

Hendelsen førte ikke til forsinkelser på banen.

— Vognen sto på en endestasjon. Det er hell i uhell, sierHansen.

Tips eller bilder? Send MMS/SMS til 2211, eller skriv e-post

Publisert Publisert: 14. mars 2014 11:42 Oppdatert: 14. mars 2014 13:25